ഗോഡ്സെയുടെ ജീവിതം സിനിമയാകുന്നു പ്രഖ്യാപിച്ചത് ഗാന്ധി ജയന്തി ദിനത്തില് മുംബൈ: ഗാന്ധി ജയന്തി ദിനത്തില് രാഷ്ട്ര പിതാവിന്റെ ഘാതകന് നാഥുറാം ഗോഡ്സെയുടെ പേരില് സിനിമ പ്രഖ്യാപിച്ച് മഹേഷ് മഞ്ജരേക്കര്. സന്ദീപ് സിങ്ങിന്റെ ഹൗസ് ലെജന്ഡ് ഗ്ലോബല് സ്റ്റുഡിയോയും രാജ് ഷാന്ദിലിയാസിന്റെ തിങ്ക്ഇങ്ക് പിക്ചേഴ്സും ചേര്ന്നാണ് ചിത്രം നിര്മിക്കുന്നത്. സ്വതന്ത്ര വീര് സവര്ക്കര്, വൈറ്റ് എന്നീ ചിത്രങ്ങള്ക്ക് ശേഷം മഹേഷ് മഞ്ജരേക്കറും ലെജന്ഡ് ഗ്ലോബല് പിക്ചേഴ്സും കൈകോര്ക്കുന്ന മൂന്നാമത്തെ ചിത്രമാണ് ഗോഡ്സെ. ചിത്രത്തിന്റെ ടീസര് മഞ്ജരേക്കര് ഇന്സ്റ്റഗ്രാമിലൂടെ പുറത്തുവിട്ടു. ആരാണ് ശരി ആരാണ് തെറ്റ് എന്ന് തീരുമാനിക്കാന് പ്രേക്ഷകരെ അനുവദിക്കുക എന്നതാണ് ഗോഡ്സെയുടെ ഉദ്ദേശ്യമെന്ന് സംവിധായകന് മഹേഷ് മഞ്ജരേക്കര് പറഞ്ഞു. നാഥുറാം ഗോഡ്സെയുടെ കഥ എപ്പോഴും എന്റെ ഹൃദയത്തോട് ചേര്ന്നിരുന്നു. ഈ സ്വഭാവത്തിലുള്ള ഒരു സിനിമയുമായി മുന്നോട്ടു വരാന് വളരെയധികം ധൈര്യം ആവശ്യമാണ്. ഇത്തരം വിഷയങ്ങളിലും വിട്ടുവീഴ്ചയില്ലാത്ത കഥപറച്ചിലിലും വിശ്വസിക്കുന്നു. ഗാന്ധിക്കെതിരെ വെടിവെച്ച ആള് എന്നല്ലാതെ ഗോഡ്സെയെ കുറിച്ച് ആളുകള്ക്ക് അധികമൊന്നും അറിയില്ല. അദ്ദേഹത്തിന്റെ കഥ പറയുമ്ബോള്, ഞങ്ങള് ആരെയും സംരക്ഷിക്കാനോ ആര്ക്കെതിരെയും സംസാരിക്കാനോ ആഗ്രഹിക്കുന്നില്ല. ആരാണ് ശരിയെന്നോ തെറ്റെന്നോ അത് പ്രേക്ഷകര്ക്ക് വിട്ടുകൊടുക്കുംമഞ്ജരേക്കര് പ്രസ്താവനയില് പറഞ്ഞു. ചിത്രത്തിലെ അഭിനേതാക്കളെ ഇനിയും നിശ്ചയിച്ചിട്ടില്ല. അടുത്ത വര്ഷം മധ്യത്തോടെ ചിത്രീകരണം ആരംഭിക്കുമെന്നാണ് റിപ്പോര്ട്ട്. തിരക്കഥ രചന പുരോഗമിക്കുകയാണ്. ഗാന്ധിജിയുടെ 152ാം ജന്മവാര്ഷിക ദിനമായിരുന്ന ശനിയാഴ്ച ഗോഡ്സെ സിന്ദാബാദ് എന്ന ഹാഷ്ടാഗ് ട്വിറ്ററില് ട്രെന്ഡിങ്ങായിരുന്നു. നിരവധി പേര് ഗാന്ധിയെ അപമാനിക്കുന്നതും ഗോഡ്സെയെ പ്രശംസിക്കുന്നതുമായ കുറിപ്പുകളും ചിത്രങ്ങളും മൈക്രോബ്ലോഗിങ് സൈറ്റില് പങ്കുവെച്ചിരുന്നു.